APSTIPRINĀTS ar:

Rēzeknes tehnikuma

Direktora Rīkojumu Nr. 1.12./262

2018.gada 30.novembrī

# IEPIRKUMA NOLIKUMS

„ **Individuālo aizsardzības līdzekļu izgatavošana un piegāde”**

# ID Nr. RT2018/5

Rēzekne, 2018

1. **VISPĀRĪGĀ INFORMĀCIJA**
   1. **Iepirkums** – iepirkums, kas tiek rīkots saskaņā ar Publisko iepirkumu likuma 9. pantu. Iepirkumu izziņo, publicējot paziņojumu par plānoto līgumu Iepirkumu uzraudzības biroja mājaslapā un ievietojot nolikumu Pasūtītāja mājaslapā [www.rezeknestehnikums.lv](http://www.rezeknestehnikums.lv) sadaļā tehnikums/ iepirkumi.
   2. **Pasūtītājs**

|  |  |
| --- | --- |
| Pasūtītāja nosaukums | **Rēzeknes tehnikums** |
| Juridiskā adrese | **Varoņu iela 11a, Rēzekne, LV-4604** |
| Reģistrācijas numurs | **90009617187** |
| Bankas nosaukums | Valsts kase |
| Bankas kods | TRELLV22 |
| Bankas konts | **LV32TREL215066802500B** |
| Fakss | 64632665 |
| Tālrunis | 64633664 |
| Elektroniskais pasts | [pasts@rezeknestehnikums.lv](mailto:pasts@apv.lv) |
| Interneta mājas lapa | [www.rezeknestehnikums.lv](http://www.apv.lv) |

* 1. **Pretendents** – Piegādātājs, kurš ir iesniedzis piedāvājumu.
  2. **Komisija.** Iepirkuma procedūru veic ar Rēzeknes tehnikuma direktora rīkojumu 05.04.2018. Nr.P18SAM8.5.1./1.2-4 izveidotā Iepirkuma komisija (turpmāk Komisija).
  3. **Kontaktpersona**: Rēzeknes tehnikuma iepirkuma speciāliste Līga Murāne, mobilais tālrunis 28351342, e-pasts: [liga.murane@rezeknestehnikums.lv](mailto:liga.murane@rezeknestehnikums.lv)
  4. **Iepirkuma identifikācijas numurs**: RT2018/5.
  5. **CPV kods**: [18000000-9;](http://www.iub.gov.lv/iubcpv/parent/995/clasif/main/) 18140000-2.
  6. **Iepirkuma metode un likumiskais pamatojums** Iepirkums tiek veikts Publisko iepirkumu likuma (turpmāk tekstā - PIL) 9. panta kārtībā**.** Jebkurš iepirkuma nosacījums, kas nav minēts nolikumā, izpildāms atbilstoši PIL noteiktajam.
  7. **Piedāvājuma izvēles kritērijs:** saimnieciski izdevīgākais piedāvājums par zemāko cenu.
  8. **Piegādātājs –** Pretendents, ar kuru noslēgts iepirkuma līgums.
  9. **Iepirkuma procedūras rezultātā iepirkto individuālo aizsardzības līdzekļu piegādes finansējuma avots**: projekta ,,Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos" Nr.8.5.1.0/16/I/001 finansējuma ietvaros.

1. **IEPIRKUMA PRIEKŠMETS, LĪGUMA IZPILDES VIETA UN LAIKS**

## Iepirkuma priekšmets – Individuālo aizsardzības līdzekļu izgatavošana un piegāde (turpmāk – Prece), atbilstoši nolikuma 2.pielikumā noteiktajai tehniskajai specifikācijai.

* 1. Iepirkuma priekšmets ir sadalīts **12 daļās**:
     1. **1.daļa** – **Individuālie aizsardzības līdzekļi (turpmāk – IAL) Izglītības programma Datorsistēmas / kvalifikācija Datorsistēmu tehniķis** (viena komplekta cena nevar pārsniegt 113,90 euro bez PVN);
     2. **2.daļa** – **IAL Izglītības programma Programmēšana / kvalifikācija Programmēšanas tehniķis** (viena komplekta cena nevar pārsniegt 118,88 euro bez PVN);
     3. **3.daļa – IAL Izglītības programma ēdināšnas pakalpojumi/ kvalifikācija pavārs** (viena komplekta cena nevar pārsniegt 186,28 euro bez PVN);
     4. **4**.**daļa** – **IAL** **Izglītības programma Ēdināšanas pakalpojumi / kvalifikācija Ēdināšanas pakalpojumu speciālists** (viena komplekta cena nevar pārsniegt 186,28 euro bez PVN);
     5. **5.daļa** – **IAL** **Izglītības programma Viesnīcu pakalpojumi / kvalifikācija Viesmīlības pakalpojumu speciālists** (viena komplekta cena nevar pārsniegt 177,71 euro bez PVN);
     6. **6.daļa** – **IAL** **Izglītības programma Pārtikas produktu tehnoloģija / kvalifikācija pārtikas produktu ražošanas tehniķis** (viena komplekta cena nevar pārsniegt 189,02 euro bez PVN);
     7. **7.daļa – IAL Izglītības programma Būvdarbi / kvalifikācija Apdares darbu tehniķis** (viena komplekta cena nevar pārsniegt 395,76 euro bez PVN);
     8. **8.daļa- IAL Izglītības programma Būvdarbi / kvalifikācija Ēku celtnieks** (viena komplekta cena nevar pārsniegt 504,34 euro bez PVN);
     9. **9.daļa** – **IAL Izglītības programma Kokizstrādājumu izgatavošana / kvalifikācija Mēbeļu galdnieks** (viena komplekta cena nevar pārsniegt 391,60 euro bez PVN);
     10. **10.daļa - IAL Izglītības programma Autotransports / kvalifikācija Automehāniķis** (viena komplekta cena nevar pārsniegt 411,71 euro bez PVN);
     11. **11.daļa - IAL Izglītības programma Enerģētika un elektrotehnika / kvalifikācija Elektrotehniķis** (viena komplekta cena nevar pārsniegt 523,49 euro bez PVN);
     12. **12. daļa - IAL Izglītības programma Komerczinības / kvalifikācija Transporta pārvadājumu komercdarbinieks** (viena komplekta cena nevar pārsniegt 318,33 euro bez PVN).
  2. Pretendents var iesniegt vienu piedāvājumu par visu apjomu daļām (par visām 12 daļām un visām pozīcijām), ievērojot katrai daļai paredzamās viena komplekta cenas izmaksas, kas nevar būt lielākas, kā norādīts 2.2.punkta apakšpunktos.
  3. Preču kvalitātei jāatbilst Eiropas Savienības, Latvijas Republikas standartu un normatīvo aktu prasībām.
  4. Tehniskajā specifikācijā norādītais Preču iepirkuma sortiments var palielināties vai samazināties, ja tiek veiktas izmaiņas Darba vidē balstītas mācības projekta vadlīnijās, saskaņā ar MK 2016.gada 15.jūnija noteikumiem Nr.484.
  5. **Paredzamais līguma termiņš** – 12 mēneši, vai līdz līgumsummas sasniegšanai.
  6. **Līgumcena** – 41999,99 euro
  7. Preču piegādes vietas: Rēzeknes tehnikums, Varoņu iela 11a, Rēzekne un / vai Kalnu iela 4, Zilupe.
  8. Pasūtītājs norēķinus veic 30 (trīsdesmit) kalendāro dienu laikā no Pretendenta piestādītā rēķina saņemšanas dienas.
  9. Līguma darbības termiņš ir no Līguma noslēgšanas dienas un līdz visu pušu saistību pilnīgai izpilde.

1. **Piedāvājuma iesniegšana, atvēršanas vieta, datums, laiks un kārtība**
   1. Piedāvājumi jāiesniedz Pasūtītājam darba dienās no 09:00 līdz 16:00, **līdz 2018.gada 11.decembra, plkst.10:00**, **Rēzeknes tehnikumā, Varoņu ielā 11a, Rēzeknē, 101.kabinetā**. Piedāvājumam jābūt nogādātam šajā adresē līdz nolikumā norādītajam piedāvājumu iesniegšanas termiņam.
   2. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piedāvājuma piegādi līdz piedāvājumu iesniegšanas vietai līdz nolikuma 3.1.punktā noteiktā termiņa beigām.
   3. Jebkuri piedāvājumi, kurus Pasūtītājs saņems pēc piedāvājuma iesniegšanas termiņa beigām, netiks izskatīti un tiks neatvērti atdoti vai nosūtīti atpakaļ Pretendentam.
   4. Piedāvājumu atvēršanas sanāksme nav paredzēta**.**
2. **Iepirkuma procedūras dokumentu pieejamība**
   1. Iepirkuma procedūras dokumentācijai ir nodrošināta tieša un brīva elektroniskā pieeja Pasūtītāja mājas lapā **www.rezeknestehnikums.lv** sadaļā „Tehnikums / Iepirkumi”.
   2. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas nolikuma 1.2.punktā minētajā adresē, iepriekš sazinoties ar nolikuma 1.5.punktā minētajām kontaktpersonām.
   3. Papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.
3. **Piedāvājuma noformēšana**
   1. Iepirkuma piedāvājumam jābūt noformētam latviešu valodā.
   2. Uz piedāvājuma aploksnes jābūt norādei:

**pretendenta nosaukums**

**adrese, e-pasts, tālruņa/ faksa Nr.**

**Rēzeknes tehnikumam**

***Adrese: Varoņu ielā 11a,***

***Rēzeknē, LV4604***

Piedāvājums iepirkumam

**„** **Individuālo aizsardzības līdzekļu izgatavošana un piegāde”** ar identifikācijas numuru RT2018/5

***Neatvērt līdz* 2018.gada 11.decembrim plkst.10.00*.***

* 1. Piedāvājuma sākumā aiz titullapas jābūt piedāvājuma satura rādītājam ar uzrādītām lappusēm, aiz kura seko visi šī nolikuma punktos minētie dokumenti, minētajā secībā sanumurējot.
  2. Piedāvājums jāsagatavo latviešu valodā. Pretendentam jāiesniedz viens piedāvājuma oriģināleksemplārs un **finanšu un tehniskā piedāvājuma kopija, finanšu piedāvājums CD diskā ecxel formātā.**
  3. Piedāvājums jāiesniedz ar sanumurētām lapām, caurauklots, ar uzlīmi, kas nostiprina auklu. Uz uzlīmes jābūt rakstītam lapu skaitam, personas parakstam, kura ir tiesīga parakstīt piedāvājumu. Ja uz piedāvājuma lapām izdarīti labojumi, tie jāparaksta.
  4. Piedāvājums jāparaksta personai, kura likumiski pārstāv Pretendentu vai ir pilnvarota pārstāvēt Pretendentu šajā iepirkuma procedūrā.
  5. Iesniegtie piedāvājumi ir Pasūtītāja īpašums un netiek atdoti atpakaļ Pretendentiem.
  6. Piedāvājuma iesniedzēja saistības:
     1. Iesniegtais pretendenta piedāvājums apliecina pilnīgu iepirkuma nolikuma noteikumu akceptēšanu. Pretendenta piedāvājums ir spēkā līdz iepirkuma rezultātu pasludināšanai. Pretendentam, kas ir atzīts par iepirkuma uzvarētāju, piedāvājums ir saistošs līdz līguma noslēgšanai.
     2. Līdz iepirkuma piedāvājuma iesniegšanas termiņa beigām ikviens pretendents var mainīt vai atsaukt savu piedāvājumu. Atsaukšanai ir bezierunu raksturs, un tā izslēdz tālāku līdzdalību iepirkumā.
     3. Pretendents maksā par visiem izdevumiem, kas saistīti ar viņa piedāvājuma sagatavošanu un iesniegšanu; iepirkuma organizētājs nav atbildīgs par šādiem pretendenta izdevumiem.

1. Nosacījumi dalībai iepirkuma procedūrā
   1. Pasūtītājs izslēdz pretendentu, kuram būtu piešķiramas iepirkuma līguma slēgšanas tiesības, no turpmākās dalības iepirkumā, kā arī neizskata pretendenta piedāvājumu jebkurā no šādiem gadījumiem:
      1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
      2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
      3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu šā Publisko iepirkumu likuma  [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
      4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi nolikuma 6.1.1., 6.1.2. un 6.1.3. punkta nosacījumi.
   2. Lai pārbaudītu, vai pretendents nav izslēdzams no dalības iepirkumā saskaņā ar PIL 9. panta astotās daļas noteikumiem un nolikuma 6.1.punkta apakšpunktos minēto apstākļu dēļ, pasūtītājs:
      1. attiecībā uz Latvijā reģistrētu vai pastāvīgi dzīvojošu pretendentu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
      2. par nolikuma 6.1.1.punktā minētajiem faktiem — no Uzņēmumu reģistra,
      3. par nolikuma 6.1.2.punktā minētajiem faktiem — no Valsts ieņēmumu dienesta un Latvijas pašvaldībām. Pasūtītājs attiecīgo informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu.
      4. attiecībā uz ārvalstī reģistrētu (ārvalstī atrodas pastāvīgā dzīvesvieta) pretendentu pieprasa, lai tas termiņā, kas nav īsāks par 10 darbdienām pēc dienas, kad pieprasījums izsniegts vai nosūtīts, iesniedz attiecīgās ārvalsts kompetentās institūcijas izziņu, kas apliecina, ka:
         1. pretendentam nav pasludināts maksātnespējas process, tas neatrodas likvidācijas stadijā un tā saimnieciskā darbība nav apturēta,
         2. pretendentam attiecīgajā ārvalstī nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro.
   3. Atkarībā no pārbaudes rezultātiem pasūtītājs:
      1. neizslēdz pretendentu no turpmākās dalības iepirkumā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
      2. informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums nav iesniegts, pasūtītājs pretendentu izslēdz no turpmākās dalības iepirkumā;
2. Prasības Pretendentiem un iesniedzamie dokumenti :
   1. Uz pretendentu neattiecas Publisko iepirkumu likuma 9.panta astotajā daļā noteiktie izslēgšanas nosacījumi.
   2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.
   3. Piedāvājumā jāiesniedz dokumenti un jāsakārto šādā secībā:
      1. **Pieteikums iepirkuma procedūrai (1.pielikums),** kas apliecina Nolikuma 6.2.punkta izpildi;
      2. **Finanšu-tehniskais piedāvājums,** kas apliecina tehnisko un finanšu prasību, kas noteiktas Nolikuma 8.punta apakšpunktos un veidnes 2.pielikuma noteikumos );
3. Tehniskais un finanšu piedāvājums:
   1. Tehniskais piedāvājums tiek sagatavots un iesniegts atbilstoši veidnei Nolikuma 2.pielikumam un finanšu- tehniskā piedāvājuma tehniskajā specifikācijā noteiktajām prasībām.
   2. Piedāvātās Preces tehniskais apraksts un paraugi (pēc pieprasījuma) ir jāiesniedz saskaņā ar tehniskās specifikācijas prasībām (2.pielikums).
   3. Preces trūkumu novēršanas termiņš (garantijas remonts vai nomaiņa), ne vēlāk kā 10 (desmit) darba dienu laikā no akta par konstatētajām neatbilstībām sastādīšanas dienas un Pasūtītāja telefoniski veikta izsaukuma.
   4. Finanšu piedāvājums jāsagatavo un jāiesniedz saskaņā ar nolikumu un 2.pielikumu.
   5. Piedāvājuma cena jānorāda EUR bez PVN, cenā iekļaujot visas izmaksas.
   6. Piedāvājuma cenas ir jāaprēķina un jānorāda ar precizitāti 2 (divas) zīmes aiz komata.
4. **PIEDĀVĀJUMU VĒRTĒŠANA** 
   1. Piedāvājumu vērtēšanas kritērijs: **saimnieciski visizdevīgākais piedāvājums par zemāko cenu.**
   2. Piedāvājumu vērtēšana pēc piedāvājumu iesniegšanas termiņa beigām notiks šādos posmos:
      1. piedāvājumu noformējuma pārbaude:
         1. tiek pārbaudīta piedāvājumu noformēšanas atbilstība nolikuma prasībām;
         2. ja tiek konstatēta kāda neatbilstība noformējuma prasībām, Komisija izvērtē tās būtiskumu un izlemj par tālāko rīcību;
      2. pretendentu atlase:
         1. pēc pretendentu iesniegtajiem šā Nolikuma 7.punktā norādītajiem dokumentiem tiek noskaidrota pretendentu kompetence un atbilstība paredzamā iepirkuma līguma izpildes prasībām;
         2. ja pretendents neatbilst kādai no atlases prasībām, Komisija noraida pretendenta piedāvājumu;
      3. tehniskā un finanšu piedāvājuma atbilstības pārbaude:
         1. Komisija pārbauda tehniskā piedāvājuma atbilstību Nolikumā izvirzītajām tehniskajām prasībām (Nolikuma 2.pielikums);
         2. ja pretendenta tehniskais piedāvājums neatbilst Nolikuma prasībām, Komisija noraida pretendenta piedāvājumu;
   3. Komisija pārbauda, vai finanšu piedāvājums atbilst Nolikumā izvirzītajām prasībām, vai nav aritmētisku kļūdu, kuru konstatēšanas gadījumā, Komisija šīs kļūdas izlabo un paziņo pretendentam, kura finanšu piedāvājumā labojumi izdarīti;
   4. piedāvājuma izvēle:
      1. Vērtējot piedāvājumu, Komisija ņem vērā tā kopējo cenu bez pievienotās vērtības nodokļa.
      2. Komisija par uzvarētāju iepirkumā atzīs pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta piekto daļu.
   5. Triju darbdienu laikā pēc Komisijas lēmuma pieņemšanas Pasūtītājs informēs visus pretendentus par iepirkumā izraudzīto pretendentu vai pretendentiem, kā arī savā mājas lapā internetā nodrošinās brīvu un tiešu elektronisku pieeju Komisijas lēmumam
   6. Pasūtītājs līgumus slēgs ar Komisijas izraudzīto pretendentu. Pasūtītājs ir tiesīgs pārtraukt iepirkuma procedūru, ja tam vai Komisijai ir objektīvs pamatojums.
   7. Gadījumā, ja iepirkuma uzvarētājs nav ieradies parakstīt iepirkuma līgumu 5 (piecu) darba dienu laikā no uzaicināšanas, Pasūtītājam ir tiesības uzskatīt, ka Pretendents ir atteicies no līguma slēgšanas, un lemt par iepirkuma līguma slēgšanu ar nākamo Pretendentu. Ja nākamais Pretendents atsakās slēgt līgumu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. Pirms lēmuma pieņemšanas par līguma noslēgšanu ar nākamo pretendentu, kurš piedāvājis nākamo saimnieciski viszidevīgāko piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Pasūtītājs nepieciešamības gadījumā ir tiesīgs pieprasīt no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu.
5. **KOMISIJAS TIESĪBAS UN PIENĀKUMI** 
   1. Komisijai ir tiesības atteikties tālāk vērtēt piedāvājumu, ja tiek konstatēts, ka piedāvājums neatbilst kādai no šajā Nolikumā vai Latvijas Republikas normatīvajos aktos noteiktajām prasībām vai satur nepatiesu informāciju.
   2. Komisijai ir tiesības pieaicināt tās darbā speciālistus vai ekspertus ar padomdevēja tiesībām. Ja eksperts dod rakstisku vērtējumu, to pievieno Komisijas sēdes protokolam. Eksperta vērtējums nav saistošs Komisijai.
   3. Komisija patur sev tiesības jebkurā laikā pārtraukt procedūru, ja tam ir objektīvs pamatojums.
   4. Komisijai, piedāvājumu izvērtēšanas, atbilstoši Nolikuma 8.punkta rezultātā, ir tiesības pieņemt vienu no sekojošiem lēmumiem:
      1. par iepirkuma līgumu slēgšanu ar pretendentu;
      2. izbeigt iepirkumu bez rezultāta.
   5. Lēmumu slēgt iepirkuma līgumu/izbeigt iepirkumu, neizvēloties nevienu piedāvājumu, Komisija pieņem ar balsu vairākumu, ja sēdē piedalās vismaz divas trešdaļas no Komisijas locekļiem.
   6. Komisija nodrošina brīvu un tiešu elektronisku pieeju savam lēmumam, trīs darba dienu laikā ievietojot to Pasūtītāja mājas lapā ([www.rezeknestehnikums.lv](http://www.rezeknestehnikums.lv) pie konkrētā iepirkuma) un par savu lēmumu trīs darba dienu laikā pēc lēmuma pieņemšanas nosūta rakstiskus paziņojumus visiem Pretendentiem. Ja Pretendents pieprasa, Pasūtītājs triju darba dienu laikā pēc pieprasījuma saņemšanas lēmumu izsniedz vai nosūta Pretendentam.
   7. Ne vēlāk kā 10 (desmit) darba dienas pēc tam, kad noslēgts līgums, Pasūtītājs publicē informatīvu paziņojumu par noslēgto līgumu Iepirkumu uzraudzības biroja mājaslapā internetā. Ne vēlāk kā 10 (desmit) darba dienas pēc tam, kad stājas spēkā iepirkuma līgums, Pasūtītājs savā mājaslapā internetā ievieto iepirkuma līguma tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma teksts ir pieejams Pasūtītāja mājaslapā internetā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.
6. **PRETENDENTU TIESĪBAS UN PIENĀKUMI**
   1. Piedalīšanās iepirkumā ir pretendenta brīva griba.
   2. Iesniedzot savu piedāvājumu dalībai šajā iepirkumā, pretendentam visā pilnībā ir jāpieņem un ir jābūt gatavam pildīt Nolikuma un tā pielikumu prasības un uz iepirkuma priekšmetu citas attiecināmās normatīvo aktu prasības.
   3. Pretendentam ir jānodrošina piedāvātās cenas nemainīgums visā iepirkuma līguma izpildes gaitā, neatkarīgi no pasūtīto preču daudzuma. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenu paaugstināšanai un šo procesu radītās sekas Pretendentam ir jāprognozē un jāaprēķina, sastādot finanšu piedāvājumu.
   4. Pretendents, kas iesniedzis piedāvājumu iepirkumā, uz kuru attiecas PIL 9. panta noteikumi, un kas uzskata, ka ir aizskartas tā tiesības vai ir iespējams šo tiesību aizskārums, ir tiesīgs pieņemto lēmumu pārsūdzēt Administratīvajā rajona tiesā Administratīvā procesa likumā noteiktajā kārtībā. Administratīvās rajona tiesas spriedumu var pārsūdzēt kasācijas kārtībā Augstākās tiesas Senāta Administratīvo lietu departamentā. Lēmuma pārsūdzēšana neaptur tā darbību.
7. **LĪGUMA SLĒGŠANAS NOSACĪJUMI, PIELIKUMI** 
   1. Pasūtītājs ar uzvarējušo pretendentu slēgs Līgumu uz 12 mēnešiem.
   2. Pasūtītājs ar uzvarējušo pretendentu slēgs Līgumu saskaņā ar 3.pielikumu un pretendenta piedāvājumu.
   3. Pielikumi:

1)Pieteikums forma, 1.pielikums;

2)Finanšu-tehniskā piedāvājuma forma, 2. pielikums;

3)Līguma projekts, 3.pielikums;

1.Pielikums

ID.Nr.RT2018/5

**PIETEIKUMS PAR PIEDALĪŠANOS IEPIRKUMĀ**

**PIL 9. panta kārtībā „** **Individuālo aizsardzības līdzekļu izgatavošana un piegāde”**

ID.Nr.RT2018/5

|  |  |  |  |  |  |
| --- | --- | --- | --- | --- | --- |
| Informācija par Pretendentu | | | | | |
| Pretendenta nosaukums: | |  | | | |
| Reģistrācijas numurs un datums: | |  | | | |
| Juridiskā adrese: | |  | | | |
| Pasta adrese: | |  | | | |
| Tālrunis: | |  | | Fakss: |  |
| E-pasta adrese: | |  | | | |
|  | | | | | |
| Informācija par Pretendenta kontaktpersonu (atbildīgo personu) | | | | | |
| Vārds, uzvārds: | |  | | | |
| Ieņemamais amats: | |  | | | |
| Tālrunis: | |  | | Fakss: |  |
| E-pasta adrese: | |  | | | |
| Pretendents\*: | **☐ ir mazais uzņēmums[[1]](#footnote-1)** | | **☐ ir vidējais uzņēmums[[2]](#footnote-2)** | | | |
|  | **☐ neatbilst ne mazā, ne vidējā uzņēmuma statusam** | | | | | |

Ar šo apliecinām savu dalību piedalīties iepirkumā un apņemamies:

1. ievērot iepirkuma nolikuma prasības;
2. atzīt sava pieteikuma un piedāvājuma spēkā esamību līdz iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiek atzīts par uzvarētāju, tad līdz attiecīgā līguma noslēgšanai;
3. apliecināt, ka uz pretendentu neattiecas Publisko iepirkumu likuma 9. panta izslēgšanas noteikumi;

paraksts

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uzņēmuma adrese (ja attiecināms), tālruņa ( faksa) numuri

Saskaņā ar iepirkuma nolikumu, mēs apstiprinām, ka piekrītam iepirkuma noteikumiem, un piedāvājam piegādāt individuālos aizsardzības līdzekļus saskaņā ar Tehnisko specifikāciju un iepirkuma nolikuma nosacījumiem:

Ar šo apstiprinu Tehniskajā - Finanšu piedāvājumā sniegto ziņu patiesumu un precizitāti.

Pretendenta vai pilnvarotās personas paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_ /vārds, uzvārds/

3.pielikums

ID.Nr.RT2018/5

**LĪGUMS Nr. \_\_\_\_\_\_\_**

**par individuālo aizsardzības līdzekļu izgatavošanu un piegādi**

Rēzeknē 2018.gada \_\_\_.\_\_\_\_\_\_\_\_\_\_\_\_

**Rēzeknes tehnikums**, nodokļu maksātāja reģistrācijas Nr.90009617187, juridiskā adrese: Varoņu iela 11a, Rēzekne, LV-4604, tās direktores **Benitas Virbules** personā, kura darbojas saskaņā ar nolikumu, turpmāk līguma tekstā saukts – Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_**,** reģ. Nr. \_\_\_\_\_\_\_, juridiskā adrese \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_ personām, kurš rīkojas saskaņā ar sabiedrības statūtiem, turpmāk līguma tekstā saukts – IZPILDĪTĀJS, no otras puses, abas kopā sauktas Puses, katra atsevišķi Puse, saskaņā ar Rēzeknes tehnikuma iepirkuma „**Individuālo aizsardzības līdzekļu izgatavošana un piegāde”** (iepirkums identifikācijas Nr. RT2018/5) rezultātiem, savstarpēji vienojoties, bez maldības, spaidiem un viltus vienam pret otru, un vadoties no spēkā esošajiem normatīvajiem aktiem, noslēdz šādu līgumu (turpmāk – Līgums):

1. **LĪGUMA PRIEKŠMETS**
   1. IZPILDĪTĀJS pēc PASŪTĪTĀJA pasūtījuma apņemas veikt individuālo aizsardzības līdzekļu izgatavošanu un piegādi Rēzeknes tehnikuma vajadzībām Līgumā noteiktajā laikā (turpmāk – Prece).
   2. Prece tiek izgatavota un piegādāta PASŪTĪTĀJA adresē: Varoņu iela 11a, Rēzekne, LV-4604, Kalna iela 4, Zilupe, LV-5751 (turpmāk – Objekti), atbilstoši Līguma noteikumiem un tehniskajai specifikācijai.
   3. PASŪTĪTĀJS līguma ietvaros veiks pasūtījumus atbilstoši savām vajadzībām, sasniedzamajiem rezultātiem un finanšu iespējām, iegādi veicot par IZPILDĪTĀJA tehniskajā un finanšu piedāvājumā norādītājām cenām, kas paliek nemainīgas visa līguma darbības laikā.
2. **LĪGUMA CENA UN NORĒĶINU KĀRTĪBA**
   1. Līguma cena ir \_\_\_\_\_\_EUR(\_\_\_ euro un \_\_ centi) bez PVN, un kopā ar PVN 21% \_\_\_ EUR (\_\_\_ euro un \_\_ centi) sastāda \_\_\_ EUR (\_\_\_ euro un \_\_ centi), turpmāk tekstā Līguma summa.
   2. Norēķini par piegādāto izgatavoto un piegādāto Preci tiek veikti no *Eiropas Savienības fondu darbības programmas “Izaugsme un nodarbinātība” 8.5.1. specifiskā atbalsta mērķa “Palielināt kvalificēto profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” projekta ,,Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos" projekta Nr.8.5.1.0/16/I/001*) finanšu līdzekļiem.
   3. PASŪTĪTĀJS veic pavadzīmes apmaksu 100 % apmērā par Līguma noteikumiem atbilstošu Preci pēc tās piegādes 30 (trīsdesmit) kalendāro dienu laikā no pavadzīmes saņemšanas dienas, pārskaitījumu veicot uz Līgumā norādīto Pretendenta bankas norēķinu kontu.
   4. Līguma 2.1.punktā minētajā Līguma cenā ir ietvertas visas izmaksas, kas saistītas ar Preces piegādi, t.sk. transporta izmaksas.
   5. Ja saskaņā ar normatīvajiem aktiem tiek izmainīta piemērojamā PVN likme, Preces cena un Līguma summa ar PVN tiek grozīta bez atsevišķas Pušu vienošanās.
   6. Par samaksas dienu tiek uzskatīta diena, kad PASŪTĪTĀJS veicis bankas pārskaitījumu uz IZPILDĪTĀJA norēķinu kontu.
   7. Pavadzīmē - rēķinā obligāti norādāms Līguma numurs un datums, projekta nosaukumu vai projekta vienošanās Nr. un kontu: LV32TREL215066802500B, tās apmaksas datumu, Preces nosaukums un skaits, maksājuma pamatsumma, pievienotās vērtības nodokļa likme, kā arī kopējā maksājuma summu, kā arī citus nepieciešamos rekvizītus un datus.
3. **LĪGUMA DARBĪBA UN IZPILDES KONTROLE**
   1. Līgums stājas spēkā tā parakstīšanas dienā un ir spēkā līdz Pušu saistību pilnīgai izpildei.
      1. Līguma izpildes termiņš : 12 (divpadsmit) mēneši, vai līdz līgumsummas sasniegšanai, atkarībā no tā, kurš apstāklis iestājas pirmais..
   2. Prece ir uzskatāma par atbilstošu, kad Puses ir parakstījušas nodošanas – pieņemšanas aktu, kas ir par pamatu pavadzīmes izrakstīšanai.
   3. PASŪTĪTĀJAM ir tiesības un pienākums pārbaudīt Preces kvalitāti un neparakstīt nodošanas – pieņemšanas aktu, ja Prece ir neatbilstoša Līguma noteikumiem un PASŪTĪTĀJA vajadzībām.
   4. PASŪTĪTĀJA pārstāvis pēc neatbilstību un/vai trūkumu konstatēšanas sastāda aktu par konstatētajām neatbilstībām un/vai trūkumiem.
   5. IZPILDĪTĀJAM Preces trūkumu novēršana ir jāveic ne vēlāk kā 5 (piecu) darba dienu laikā no akta par konstatētajām neatbilstībām sastādīšanas dienas un Pasūtītāja telefoniski veikta izsaukuma.
4. **PUŠU TIESĪBAS UN PIENĀKUMI**
   1. PASŪTĪTĀJA saistības :
      1. PASŪTĪTĀJS uzdod IZPILDĪTĀJAM Preces piegādi saskaņā ar Līguma noteikumiem;
      2. PASŪTĪTĀJS samaksā par kvalitatīvu un noteiktajos termiņos izgatavotu un piegādātu Preci Nolikuma noteikumos un Līgumā noteiktajā kārtībā;
      3. PASŪTĪTĀJS sniedz IZPILDĪTĀJAM visu informāciju (izmērus pēc kopēja saraksta, u.c.), kas nepieciešama, lai IZPILDĪTĀJS varētu veikt kvalitatīvu Preces izgatavošanu un piegādi.
   2. PASŪTĪTĀJA kontaktpersona šī Līguma izpildē:
      1. *Vārds uzvārds - amats, tālr.: \_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_.*
   3. IZPILDĪTĀJA saistības :
      1. ar saviem resursiem sniedz Līguma noteikumiem atbilstošas Preces izgatavošanu un piegādi no pasūtījuma saņemšanas 20 (divdesmit) dienu laikā, kā arī ievēro Latvijas Republikā spēkā esošo normatīvo aktu prasības, kas attiecināmas uz konkrētā Līguma izpildi;
      2. Līgumā noteiktā kārtībā novērš konstatētos trūkumus ne vēlāk, kā 5 (piecu) darba dienu laikā no akta par konstatētajām neatbilstībām sastādīšanas dienas un Pasūtītāja telefoniski veikta izsaukuma;
      3. nedrīkst nodot tam ar Līgumu uzlikto pienākumu izpildi trešajām personām un izmantot to komerciālos nolūkos;
   4. IZPILDĪTĀJA kontaktpersona šī Līguma izpildē:
      1. *\_\_\_\_\_\_\_\_\_\_\_\_\_\_\_ tālr.:\_\_\_\_\_\_\_\_\_\_, e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_*
5. **GARANTIJAS**
   1. IZPILDĪTĀJS garantē savlaicīgu Līgumā noteikto Preces izgatavošanu un piegādi.
   2. Uz darba un materiālu garantijas saistībām neattiecas mehāniski vai citi bojājumi, kas radušies neuzmanības, stihiskas nelaimes, kā arī ļaunprātīgu darbību rezultātā.
6. PUŠU ATBILDĪBA
   1. Ja IZPILDĪTĀJS nav novērsis 3.5.punktā minētajā termiņā konstatētās neatbilstības un/vai trūkumus, tad IZPILDĪTĀJS maksā PASŪTĪTĀJAM līgumsodu 0,1% (vienas desmitdaļas no procenta) apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas.
   2. Ja IZPILDĪTĀJS nepiegādā Preci Līguma 4.3.1.punktā noteiktajā termiņā, tas maksā PASŪTĪTĀJAM līgumsodu 0.1% (vienas desmitdaļas no procenta) apmērā no kopējās Līguma cenas par katru nokavēto dienu, bet ne vairāk kā 10% (desmit procenti) no Līguma summas.
   3. Ja PASŪTĪTĀJS neveic samaksu par kvalitatīvu Preces piegādi Līgumā noteiktajā kārtībā, tad tas maksā IZPILDĪTĀJAM līgumsodu 0.1% (vienas desmitdaļas no procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no Līguma summas.
   4. Līgumsoda samaksa neatbrīvo Puses no saistību izpildes.
7. **NEPĀRVARAMA VARA**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktie termiņi tiek pagarināti attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
   2. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus līdzēju kontroles un nav radies to kļūdas vai nevērīgas rīcības dēļ vai kas kavē vienu no līdzējiem veikt kādu no līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.
   3. Par nepārvaramas varas apstākļiem ir atzīstami notikumu:
      1. no kura nav iespējams izvairīties un kura sekas nav iespējams pārvarēt;
      2. kuru Līguma slēgšanas brīdī nebija iespējams paredzēt;
      3. kas nav radies Pušu vai tās kontrolē esošas personas rīcības dēļ;
      4. kas padara saistību izpildi ne tikai apgrūtinošu, bet neiespējamu.
   4. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai nav bijis iespējams novērst.
   5. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš.
8. STRĪDU IZSKATĪŠANA UN LĪGUMA IZBEIGŠANA
   1. Pasūtītājam ir tiesības vienpusēji izbeigt Līgumu, nosūtot Izpildītājam rakstisku paziņojumu vismaz 10 (desmit) darba dienas iepriekš, šādos gadījumos:
   2. Izpildītāja piegādātā Prece neatbilst Līgumam, un šī neatbilstība nav vai nevar tikt novērsta Līgumā paredzētajā termiņā;
   3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
   4. Izpildītājs Līguma noslēgšanas vai Līguma izpildes laikā veicis prettiesisku darbību;
   5. ir pasludināts Izpildītāja maksātnespējas process vai iestājas citi apstākļi, kas liedz vai liegs piegādātājam turpināt līguma izpildi saskaņā ar Līguma noteikumiem vai kas negatīvi ietekmē pasūtītāja tiesības, kuras izriet no līguma;
   6. Izpildītājs pārkāpj vai nepilda citu būtisku Līgumā paredzētu pienākumu;
   7. Izpildītājs pasūtītājam nodarījis zaudējumus;
   8. ārvalstu finanšu instrumenta vadībā iesaistīta iestāde saistībā ar pasūtītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju vairāk nekā 25 % apmērā no Līguma summas.
   9. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē vai deklarētajā dzīvesvietas adresē;
   10. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā;
   11. ja Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko pasūtītājs gribēja izmantot līgumā paredzēto maksājuma saistību segšanai.
   12. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
   13. Strīdus un nesaskaņas, kas var rasties Līguma izpildes rezultātā vai saistībā ar to, Puses risina pārrunu ceļā ar iespēju panākt vienošanos. Ja Puses nevar panākt vienošanos, tad domstarpības risināmas tiesā Latvijas Republikas normatīvajos aktos noteiktā kārtībā.
   14. Puses var izbeigt Līgumu pirms tā darbības termiņa beigām, savstarpēji rakstveidā par to vienojoties.
9. CITI NOTEIKUMI
   1. Puses 3 (trīs) darba dienu laikā informē viena otru par adreses, bankas rēķinu vai citu rekvizītu izmaiņām.
   2. Līgums sastādīts un parakstīts 2 (divos) identiskos eksemplāros ar 1.pielikumu uz \_\_\_ \_\_\_\_\_ lapām ar vienādu juridisku spēku, katrai no pusēm pa vienam eksemplāram.
10. **PUŠU JURIDISKĀS ADRESES UN REKVIZĪTI**

|  |  |
| --- | --- |
| **PASŪTĪTĀJS** | **IZPILDĪTĀJS** |

1. \*Informācija nepieciešama Iepirkumu uzraudzības birojam statistikas datu apkopošanai un netiks ņemta vērā, izvērtējot pretendenta iesniegto piedāvājumu

   Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus *euro* [↑](#footnote-ref-1)
2. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus *euro*, un/vai, kura gada bilance kopā nepārsniedz 43 miljonus *euro* [↑](#footnote-ref-2)